stanford-oval/wikipedia huggingface dataset:
Bita Razavi
Koulutus

Bita Ravazilla on musiikin esittämisen BA-tutkinto Teheranin taideyliopiston musiikin laitokselta sekä kuvataiteen maisterin tutkinto Taideyliopiston Kuvataideakatemiasta.
Ura

Razavin työt ovat olleet esillä ryhmänäyttelyissä muun muassa Teheranin kolmannessa uudessa taidebiennaalissa (2004), Cité internationale des artsissa (2012), Videobrasilissa (2013), Ukrainan kansallistaiteen museossa (National Art Museum of Ukraine) (2016), Fotografisk Centerissä Kööpenhaminassa (2018), Latvian kansallistaiteen museossa (Latvijas Nacionālais mākslas muzejs) (2019) sekä Tallinna Kunstihoonessa (2019). Hänellä on ollut yksityisnäyttelyitä muun muassa Suomen Tukholman-instituutissa (2016), Kogo-galleriassa Tartossa (2019) sekä Oksasenkatu 11:ssa Helsingissä (2019). Razavin töitä on ollut esillä myös ensimmäisessä Trondheimin biennaalissa Norjassa, Suomen valokuvataiteen museossa, viidennessätoista Biennale de la Méditerranée -näyttelyssä Thessalonikissa, Helsingin valokuvabiennaalissa, Designmuseossa Helsingissä, Gothenburg International Biennial for Contemporary Artissa sekä Survival Kit 10.0 -tapahtumassa.
Razavi tunnetaan parhaiten autofiktiivisistä teoksistaan, joissa hänen henkilökohtainen elämänsä sekoittuu hänen työhönsä. Taideyliopiston Kuvataideakatemian opinnäytetyössään ”How to Do Things with Words (A Legal Performance)” (2011) hän meni naimisiin taiteilija Jaakko Karhusen kanssa. Teos oli reaktio oikeistopopulistien uusiin maahanmuutto- ja taidepoliittisiin ehdotuksiin. Projekti päättyi vuonna 2017 julkiseen avioeroseremoniaan Taideyliopiston Kuvataideakatemiassa Razavin saatua pysyvän EU-oleskeluluvan. Vuonna 2020 molemmat teokset liitettiin Kiasman kokoelmiin videoinstallaation ja henkilökohtaisten arvoesineiden muodossa. Teoksessaan ”The Yellow House” (2016) Razavi osti hylätyn talon ja kunnosti siitä kolmen vuoden kuluessa paikan levolle ja vieraanvaraisuudelle.  Razavin teos “The Dog Days Will Be Over Soon” (2019) koostui taas perinteisiä valokuvia muistuttavista videopelin maisemakuvista.
Ura > Venetsian biennaali

Razavi valittiin edustamaan Viroa vuonna 2022 59:nnessä Venetsian biennaalissa yhdessä taiteilija Kristina Normanin kanssa. Heidän Rietveldin paviljongissa, Giardinissa esillä olevan näyttelynsä ”Orchidelirium: An Appetite for Abundance” kuratoi Tallinna Kunstihoonen kuraattori Corina Apostol. Projektin inspiraationa toimivat Emilie Rosaly Saalin (1871-1954) teokset, ja sen teemoja ovat kolonialismi ja sen ekologiset vaikutukset.
Ura > Residenssit

ISCP, New York (2017)
Culture Factory Polymer, Tallinna (2013)
MoKS, Mooste (2013)
Nida Art Colony (2011)
HIAP – Helsinki International Artist Programme, Suomenlinna (2011)
Tunnustukset

Vuonna 2017 Razavi sai Oskar Öflundin säätiön tunnustuspalkinnon.
Aiheesta muualla

Bita Razavin nettisivut
Conrad Williams

| Mitalit | Mitalit | Mitalit |  |
| --- | --- | --- | --- |
|  Conrad Williams (oik.) vuonna 2009  |  Conrad Williams (oik.) vuonna 2009  |  Conrad Williams (oik.) vuonna 2009  |  |
Maa:  Yhdistynyt kuningaskunta
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Berliini 2009 | 4×400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Istanbul 2012 | 4 × 400 m |  |
|  Hopeaa | Sopot 2014 | 4 × 400 m |  |
|  Pronssia | Doha 2010 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Kultaa | Zürich 2014 | 4×400 m |  |
|  Hopeaa | Barcelona 2010 | 4×400 m |  |
|  Hopeaa | Helsinki 2012 | 4×400 m |  |
Maa:  Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 | 4 × 400 metriä |  |
Conrad Williams (s. 20. maaliskuuta 1982 Kingston, Jamaika) on jamaikalaissyntyinen brittiläinen pikajuoksija, joka kilpailee 400 metrillä. Hänen ennätyksensä on vuonna 2015 Genevessä juostu 45,06. Suurimman menestyksensä Williams on saavuttanut kuitenkin pitkistä viesteistä, jossa hänellä on yksi MM-hopea (Berliini 2009), yksi EM-kulta (Zürich 2014) ja kaksi EM-hopeaa (Barcelona 2010 ja Helsinki 2012). Williamsilla on myös sisäratojen MM-kisojen pitkästä viestistä kaksi MM-hopeaa (Istanbul 2012 ja Sopot 2014) ja yksi pronssi (Doha 2010). Vuoden 2014 Kansainyhteisön kisoissa viestistä tuli kultainen mitali. Williams on 182 senttimetriä pitkä, painaa 73 kiloa ja edustaa Kentiä.
Käännös suomeksi
Carolin Dietrich

| Mitalit | Mitalit | Mitalit |  |
| --- | --- | --- | --- |
|  Carolin Nytra Barcelonan EM-kilpailuissa 2010. |  Carolin Nytra Barcelonan EM-kilpailuissa 2010. |  Carolin Nytra Barcelonan EM-kilpailuissa 2010. |  |
Maa:   Saksa
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Barcelona 2010 | 100 m aitajuoksu |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Pariisi 2011 | 60 m aitajuoksu |  |
Carolin Dietrich (o.s. Nytra, s. 26. helmikuuta 1985 Hampuri) on saksalainen pika-aitajuoksija. Hän edustaa MTG Mannheim -seuraa ja häntä valmentaa Rüdiger Harksen.
Nytra sijoittui 100 metrin aitajuoksussa kuudenneksi alle 20-vuotiaiden MM-kilpailuissa Grossetossa 2004 sekä alle 23-vuotiaiden EM-kilpailuissa Erfurtissa 2005 ja Debrecenissä 2007. Hän karsiutui välierissä Pekingin olympialaisten 2008 ja Berliinin MM-kilpailujen 2009 100 metrin aitajuoksussa sekä Torinon sisäratojen EM-kilpailujen 2009 60 metrin aitajuoksussa.
Nytra sai pronssia 100 metrin aitajuoksussa Barcelonan EM-kilpailuissa 2010 ajalla 12,68. Pariisin sisäratojen EM-kilpailuissa 2011 hän voitti 60 metrin aitajuoksussa kultaa ajalla 7,80.
Nytra on voittanut Saksan mestaruuden 100 metrin aitajuoksussa vuosina 2007–2010 ja 2012 sekä sisäradoilla 60 metrin aitajuoksussa 2010 ja 2011. Hän juoksi 100 metrin aitajuoksussa ennätyksensä 12,57 Lausannessa 8. heinäkuuta 2010 ja 60 metrin aidoissa 7,80 Pariisissa 4. maaliskuuta 2011.
Aiheesta muualla

Virallinen sivusto (saksaksi)
Chesterin piirikunta (Etelä-Carolina)

Chesterin piirikunta (engl. Chester County) on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 32 244 vuonna 2019. Piirikunnan hallintokeskus on Chesterin kaupunki. Piirikunta perustettiin vuonna 1785.
Aiheesta muualla

Kuvia tai muita tiedostoja aiheesta Chesterin piirikunta (Etelä-Carolina) Wikimedia Commonsissa
Conradi

Conradi voi tarkoittaa seuraavaa:
Conradi, suomalainen aatelissuku numero 144
August Conradi (1821–1873), saksalainen säveltäjä
Conradus Conradi (k. 1355 jälkeen), Turun kaniikki, nuntius Avignonin paavillisessa kuuriassa
Frans Edvard Conradi (1812–1888), suomalainen opettaja
Gustaf Wilhelm Conradi (1761–1846), Hallandin läänin maaherra, Lohjan Kirkniemen kartanon omistaja vuosina 1812–1845
Johan Jacob Conradi, suomalainen merikapteeni
Johann Georg Conradi (1645–1699), saksalainen säveltäjä
Moritz Conradi (1896—1946), sveitsiläis-venäläinen murhaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Conradi”, voi hakea sivunnimihaulla, laajalla sivunnimihaulla tai tekstihaulla.
Cosgrove

Cosgrove on sukunimi, joka on muun muassa seuraavilla henkilöillä:
Kevin Cosgrove (1955–2001), yhdysvaltalainen vakuutusjohtaja ja terrori-iskun uhri
Miranda Cosgrove (s. 1993), yhdysvaltalainen näyttelijä ja laulaja-lauluntekijä
Peter Cosgrove (s. 1947), australialainen kenraali ja Australian kenraalikuvernööri 2014–2019
| --- | --- |
: Tällä täsmennyssivulla luetellaan henkilöitä, joilla on sama sukunimi.
Coconut Girl

Coconut Girl oli suomalainen popyhtye ja musiikkiprojekti, jonka muodostivat Coconut Girl -nimellä esiintynyt Paula Hagert ja kaksi taustatanssijaa.
1990-luvun loppupuolella musiikkipromoottorit Kari Hynninen ja Pequ Nieminen saivat ajatuksen luoda Suomen markkinoille Dr. Bombayta tai Aquaa vastaavan artistin. He löysivät nuoren romanitytön Paula Hagertin, joka osasi laulaa ja tanssia ja nimesivät tämän Coconut Girliksi. Coconut Girlille luotiin taustatarina, jonka mukaan hän oli syntynyt Havaijilla suomalaisen sairaanhoitajan ja havaijilaisen DJ:n lomaromanssin seurauksena. Hagertille opetettiin muutamia havaijinkielisiä lauseita ja hän antoi lehdistölle haastatteluja. Seitsemän Päivää -lehti halusi maksaa tytön matkan Havaijille tapaamaan isäänsä. Promoottori Nieminen kertoi tytön olevan kiireinen ja matka saatiin siirettyä. Promoottoreiden juoni paljastui kun Hagertin sukulaiset alkoivat ottaa yhteyttä lehtiin ja paljastivat totuuden tytön taustasta. Paljastus aiheutti jonkin verran kohua mediassa.
Coconut Girl julkaisi yhden albumin vuonna 1999. Levyn kappaleita kirjoittamassa ja tuottamassa olivat muun muassa ruotsalainen tuottajaduo Twin ja englantilainen James Black.
Diskografia

Fly Away (albumi, 1999)
Fantasy (single, 1999)
Call 911 (maxisingle, 1999)
Fly Away (maxisingle, 1999)
Carole Montillet

| Mitalit> Maa:   Ranska.Naisten alppihiihto. Olympialaiset  | Mitalit> Maa:   Ranska.Naisten alppihiihto. Olympialaiset  | Mitalit> Maa:   Ranska.Naisten alppihiihto. Olympialaiset  | Maa:   Ranska> Naisten alppihiihto. |
| --- | --- | --- | --- |
|  Kultaa | Salt Lake City 2002 | syöksylasku |  |
| MM-kilpailut  | MM-kilpailut  | MM-kilpailut  |  |
|  Pronssia | Bormio 2005 | joukkuekilpailu |  |
Carole Montillet-Carles (s. 7. huhtikuuta 1973 Corrençon-en-Vercors) on entinen ranskalainen alppihiihtäjä ja olympiavoittaja.
Montilletin alppihiihtouran suurin saavutus on olympiakulta syöksylaskusta Salt Lake Cityssä 2002. Samoissa kisoissa hän sijoittui Super-G:ssä seitsemänneksi ja suurpujottelussa kahdeksanneksitoista. Naganon kisoissa 1998 hän oli ollut sekä syöksyssä että supersuurpujottelussa neljästoista; Torinon olympialaisten 2006 super-G:ssä hän sijoittui viidenneksi.
Montillet kuului Ranskan joukkueeseen, joka voitti MM-kisoissa 2005 pronssia joukkuekilpailussa. Hän on ollut MM-kilpailujen syöksylaskussa kahdeksas Moriokassa 1993, seitsemäs Sestrieressä 1997, kymmenes St. Antonissa 2001 ja seitsemäs St. Moritzissa 2003. Supersuurpujottelussa vastaavat sijoitukset ovat: yhdestoista Sierra Nevadassa 1996, neljäs 1997, viidestoista Vailissa 1999, viides 2001 sekä neljästoista 2003.
Montillet on voittanut kahdeksan maailmancupin osakilpailua sekä sijoittunut 25 kertaa kolmen parhaan joukkoon. Kaudella 2002–2003 hän voitti supersuurpujottelun kokonaiscupin.
Lisäksi Montillet on voittanut Ranskan mestaruuden syöksyssä vuosina 1996, 1997 ja 1999 sekä super-G:ssä vuosina 1992, 1997, 1998, 1999 ja 2002.
Maailmancup-voitot

| Päivä | Paikka | Kilpailu |
| --- | --- | --- |
| 16. helmikuuta 2001 |  Garmisch-Partenkirchen | super-G |
| 7. joulukuuta 2002 |  Lake Louise | syöksylasku |
| 13. joulukuuta 2002 |  Val d'Isère | super-G |
| 15. tammikuuta 2003 |  Cortina d'Ampezzo | super-G |
| 5. joulukuuta 2003 |  Lake Louise | syöksylasku |
| 6. joulukuuta 2003 |  Lake Louise | syöksylasku |
| 18. tammikuuta 2004 |  Cortina d'Ampezzo | syöksylasku |
| 1. helmikuuta 2004 |  Haus im Ennstal | super-G |
Kokonaiskilpailu: 2001 yhdeksäs, 2003 kuudes, 2004 viides
Supersuurpujottelucup: 2001 kolmas, 2003 voitto, 2004 toinen
Syöksylaskucup: neljäs 2001, neljäs 2003, kolmas 2004
Cosimaparkin metroasema

| Cosimapark |
| --- | --- |
 Münchenin metro 
Perustiedot
Lyhenne:  CO
Metrolinjat:  U4
Paikkakunta:  München
Avattu:  2040 (suunniteltu)
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Cosimapark on Münchenin metron U4-linjan suunniteltu asema, sen avaamista on suunniteltu vuodelle 2040 ja se rakennetaan Englschalkinger Straßen alle Bogenhausenin kaupunginosaan.
Chema Antón

Jalkapalloilija José María Antón
José María "Chema" Antón Samper (s. 19. maaliskuuta 1989 Casas del Señor, Espanja) on espanjalainen jalkapalloilija, joka on edustanut Itävallan Bundesliigassa Red Bull Salzburgia ja Suomen Veikkausliigassa Seinäjoen Jalkapallokerhoa.
Chesterin tuomiokirkko

| Chesterin tuomiokirkko |
| --- | --- |

Sijainti:  Chester, Englanti
Koordinaatit:  53°11′31″N, 002°53′26″W
Seurakunta:  Englannin kirkko
Suunnittelija:  George Gilbert Scott
Tyylisuunta:  Gotiikka
Avoinna yleisölle :  ma-la 9.00–17.00 su 13.00–16.00
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Chesterin tuomiokirkko (engl. Cathedral Church of Christ and the Blessed Virgin Mary) on Englannin kirkon Chesterin hiippakunnan tuomiokirkko. Kirkko on 950-luvulla perustetun anglosaksisen kappelin paikalla ja nykyisen rakennuksen varhaisimmat osat rakennettiin n. 1100. Kuningas Henrik VIII:n määräyksestä siitä tuli katedraali.
Aiheesta muualla

Kuvia tai muita tiedostoja aiheesta Chesterin tuomiokirkko Wikimedia Commonsissa
Callous Kagathos

| Callous Kagathos Naumachia |
| --- | --- | --- |

Studioalbumin tiedot
 Julkaistu: 15. tammikuuta 2007
 Tyylilaji: melodinen black metal melodinen death metal
 Kesto: 51.40
 Levy-yhtiö: Empire Records Metal Mind Productions (2008)
Naumachian muut julkaisut
| Wrathorn 2004 | Callous Kagathos 2007 | Black Sun Rising 2009 |
Callous Kagathos on puolalaisen melodisen black/death metal -yhtye Naumachian toinen studioalbumi, joka julkaistiin 15. tammikuuta 2007.
Kappaleet

Modern Victimology – 2.20
Centurion – 5.34
Speculus Mundi – 3.40
Sanguine Harvest – 4.23
Minimum Fatal Dose – 4.17
MILD – 4.43 (Instrumentaali)
Satyriathis – 3.18
Sublatio – 4.27
Tenebroso – 4.20
Morsus Ora – 3.23
Ancient Breed – 1.21 (Instrumentaali)
Harvesterror – 4.54
Deadly Threshold – 5.08
Kokoonpano

Tomasz – kitara, laulu
Andrzej – kitara
Mariusz – kosketinsoitin
Sebastian – bassokitara
Hord Beraht – rummut
Aiheesta muualla

Callous Kagathos Discogsissa. (englanniksi)
Albumi Callous Kagathos Encyclopaedia Metallum -sivustolla (englanniksi)
Naumachia
| Soyak • Armand • VX • AstatYarpen • Luxas • Shock • Kulak • Got • Hord Beraht • Panzer • Marianek • Rob • Koshen • Mortifer • Icanraz |
| --- | --- |
Studioalbumit:  Wrathorn • Callous Kagathos • Black Sun Rising • Machine of Creation
Katso myös:  Hate • Atrophia Red Sun
Cocodrilo (1875)

| Cocodrilo |
| --- | --- |
 Cocodrilo

Aluksen vaiheet
Rakentaja:  Cartagena
Laskettu vesille:  1875
Tekniset tiedot
Uppouma:  250 t
Pituus:  34,57 m
Leveys:  6,46 m
Syväys:  2,49 m
Koneteho:  150 ihp
Nopeus:  6 solmua
Miehistöä:  49
Aseistus
Aseistus:  1 × MRL 120 mm -tykki 1 × konekivääri
Cocodrilo oli Espanjan laivaston vuonna 1875 valmistettu puurunkoinen Pelicano-luokan tykkivene.
Palvelus

Alus muutettiin 1890-luvulla vedentutkimusalukseksi. Espanjan-Yhdysvaltain sodassa alus oli Cartagenassa. Sodan jälkeen alus oli tukitehtävissä, kunnes se todettiin korjauskelvottomaksi 1930-luvulla.
Calm

| Calm 5 Seconds of Summer |
| --- | --- | --- |

Studioalbumin tiedot
 Julkaistu: 27. maaliskuuta 2020
 Tuottaja(t): Louis Bell, Charlie Puth, Happy Perez, Andrew Watt, Matthew Pauling, Dre Moon, Oscar Görres, Benny Blanco
 Tyylilaji: pop, new wave, pop rock
 Kesto: 39.30
 Levy-yhtiö: Interscope Records
5 Seconds of Summerin muut julkaisut
| Youngblood 2018 | Calm 2020 | 5SOS5 2022 |
Singlet albumilta Calm
 ”Easier” Julkaistu: 23. toukokuuta 2019  ”Teeth” Julkaistu: 21. elokuuta 2019  ”No Shame” Julkaistu: 5. helmikuuta 2020  ”Old Me” Julkaistu: 6. maaliskuuta 2020  ”Wildflower” Julkaistu: 25. maaliskuuta 2020
Calm (tyyliteltynä C A L M) on australialaisen popyhtye 5 Seconds of Summerin neljäs studioalbumi, joka julkaistiin 27. maaliskuuta 2020. Albumilta julkaistiin singleinä kappaleet ”Easier”, ”Teeth”, ”No Shame”, ”Old Me” ja ”Wildflower”.
Albumi ylsi listaykköseksi kotimaassaan Australiassa sekä Britanniassa. Suomen virallisella listalla sen paras sijoitus oli 24.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Red Desert | 3.49 |  |  |  |  |  |  |  |
| 2. | No Shame | 3.10 |  |  |  |  |  |  |  |
| 3. | Old Me | 3.04 |  |  |  |  |  |  |  |
| 4. | Easier | 2.37 |  |  |  |  |  |  |  |
| 5. | Teeth | 3.24 |  |  |  |  |  |  |  |
| 6. | Wildflower | 3.40 |  |  |  |  |  |  |  |
| 7. | Best Years | 3.10 |  |  |  |  |  |  |  |
| 8. | Not in the Same Way | 3.40 |  |  |  |  |  |  |  |
| 9. | Lover of Mine | 3.26 |  |  |  |  |  |  |  |
| 10. | Thin White Lies | 3.02 |  |  |  |  |  |  |  |
| 11. | Lonely Heart | 3.24 |  |  |  |  |  |  |  |
| 12. | High | 2.58 |  |  |  |  |  |  |  |
|  |  | 39.30 |  |  |  |  |  |  |  |
Kokoonpano

Luke Hemmings – laulu, kitara
Michael Clifford – laulu, kitara
Calum Hood – laulu, basso
Ashton Irwin – laulu, rummut
Listasijoitukset

| Lista | Paras sijoitus | Viikkoja listalla |
| --- | --- | --- |
|  Australian ARIA-albumilista | 1. | 16 |
|  Itävallan Ö3-albumilista | 4. | 5 |
|  Belgian Ultratop-albumilista | 7. | 4 |
|  Tanskan Hitlisten-albumilista | 22. | 1 |
|  Alankomaiden MegaCharts-albumilista | 5. | 16 |
|  Suomen virallinen lista | 24. | 2 |
|  Ranskan SNEP-albumilista | 42. | 2 |
|  Saksan GfK-albumilista | 7. | 2 |
|  Irlannin IRMA-albumilista | 4. | 8 |
|  Italian FIMI-albumilista | 25. | 2 |
|  Uuden-Seelannin RIANZ-albumilista | 4. | 9 |
|  VG-lista (Norja) | 15. | 2 |
|  Portugalin AFP-albumilista | 4. | 3 |
|  Espanjan Promusicae-albumilista | 4. | 4 |
|  Sverigetopplistan (Ruotsi) | 26. | 2 |
|  Sveitsin Hitparade-albumilista | 13. | 2 |
|  Britannian albumilista | 1. | 4 |
|  Yhdysvaltain Billboard 200 -albumilista | 2. | 4 |
Chemical Abstracts Service

Chemical Abstracts Service (CAS) on yhdysvaltalainen, American Chemical Society -nimiseen järjestöön kuuluva hallinnollinen yksikkö. Sen tehtävänä on pitää yllä ja kehittää tietokantaa kaikista tunnetuista kemikaaleista. CAS-yksiköllä on kaksi tietokantaa, CAplus ja CAS-rekisteri. CAplus muodostuu kirjallisuustiedosta ja tiivistelmistä, jotka on koottu ympäri maailmaa julkaistuista tieteellisistä artikkeleista, patenteista ja muista julkaisuista. CAS-rekisteriin taas kootaan tietoa uusista kemikaaleista, jotka numeroidaan CAS-luvulla. CAS julkaisi ensimmäisen Chemical Abstractin vuonna 1907. Vuonna 2009 CAS-rekisterissä oli yli 46 miljoonaa orgaanista ja epäorgaanista kemiallista ainetta sekä yli 60 miljoonaa proteiini- ja DNA-järjestystä. CAS nimeää uudet kemikaalit hiukan kansainvälisestä IUPAC-säännöstöstä poiketen. CAS-tietokantojen sisältämään tietoon pääsee käsiksi esimerkiksi STN- ja SciFinder-palvelujen avulla.
Bullet

Wikisanakirjassa on tähän liittyvä sananselitys: .
Bullet voi tarkoittaa ainakin seuraavia:
Paikkakunta

Bullet, kunta Sveitsissä Vaud’n kantonissa
Henkilönimi

Gabriel Bullet (1921–2011), sveitsiläinen katolinen piispa
Kulttuuri

Kohtalon luoti (Bullet), elokuva vuodelta 1995
Bullet, elokuva vuodelta 2014
Bullet, ruotsalainen metalliyhtye
Bullet, Franz Ferdinandin musiikkikappale
Tuotemerkki

Bullet, avoimen lähdekoodin fysiikkamoottoriohjelmisto
Bullet, brittiläisen Sun Markin energiajuoma
Muuta

bullet eli bulletlaina, kerralla takaisin maksettava velka
bullet-merkki eli luetelmamerkki, luetteloissa käytetty merkki
bullet, eräs pikashakin muoto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bullet”, voi hakea sivunnimihaulla, laajalla sivunnimihaulla tai tekstihaulla.
Britannian avoin golfturnaus

Britannian avoin golfturnaus (The Open Championship, British Open) on vuosittain Britanniassa pelattava miesten golf-turnaus. Se on vanhin neljästä miesten golfin major-turnauksesta. Ensimmäisen kerran se pelattiin vuonna 1860.
Historiaa

Ensimmäinen Britannian avoin golfturnaus pelattiin 17. lokakuuta 1860 Prestwick Golf Clubilla, Skotlannissa. Kisan voitti Willie Park Sr., joka ylsi voittajaksi vielä myöhemmin kolme kertaa. Ensimmäiset vuosikymmenet pelattiin Skotlannissa, kunnes vuonna 1894 pelattiin ensimmäisen kerran Englannin puolella, Royal St. George’sin kentällä, Sandwichissa, Kentissä.
Kisan ensimmäinen ulkomaalainen voittaja oli ranskalainen Arnaud Massy vuonna 1907. Yhdysvaltalaiset hallitsivat kisaa ensimmäisen kerran 1920-luvulla: ensimmäinen amerikkalainen voittaja oli Britanniassa syntynyt Jock Hutchison vuonna 1921 ja ensimmäinen Yhdysvalloissa syntynyt voittaja Walter Hagen vuonna 1922. Ensimmäinen afrikkalainen voittaja oli vuoden 1949 ykkönen, eteläafrikkalainen Bobby Locke, ensimmäinen oseanialainen voittaja Australian Peter Thomson vuonna 1954 ja ensimmäinen eteläamerikkalainen voittaja Argentiinan Roberto DeVicenzo vuonna 1967.
Eniten voittoja, kuusi kappaletta, on kerännyt Harry Vardon vuosina 1896–1914. Viiteen voittoon ovat yltäneet James Braid (1901–1910), John H. Taylor (1894–1913), Peter Thomson (1954–1965) ja Tom Watson (1975–1983).
Suurin voittomarginaali on kolmannesta Openista vuodelta 1862, jolloin Vanha Tom Morris voitti 13 lyönnillä. Vuodesta 1900 alkaen pelatuissa turnauksissa suurin voittomarginaali on ollut 8 lyöntiä, jonka ovat saavuttaneet J.H. Taylor (1900, 1913), James Braid (1908) ja Tiger Woods (2000).
Kilpailun parhaan lyöntituloksen 264 pelasi Henrik Stenson Royal Troon Golf Clubin kentällä vuonna 2016. Häntä ennen ennätystä piti hallussaan Greg Norman 267 lyönnillä vuodelta 1993. Stensonin voittotulos on myös paras tulos suhteutettuna pariin (-20). Vuonna 2000 Tiger Woodsin tulos oli -19. Paras kierrostulos on 62, jonka eteläafrikkalainen Branden Grace teki kolmannella kierroksella vuonna 2017. Aiemman ennätyksen, 63 lyöntiä, oli tehnyt kymmenen pelaajaa, viimeksi Henrik Stenson ja Phil Mickelson vuonna 2016; Mickelson sekä Rory McIlroy vuonna 2010 ovat ainoat, jotka ovat tehneet tämän tuloksen avauskierroksella, ja neljännellä kierroksella tuloksen 63 ovat pelanneet Jodie Mudd vuonna 1991, Payne Stewart vuonna 1993 ja Stenson vuonna 2016.
Kilpailun vanhin voittaja on Vanha Tom Morris joka oli 46 vuoden ikäinen voittaessaan Openin neljännen kerran vuonna 1867. Vastaavasti nuorin voittaja on hänen poikansa Nuori Tom Morris, joka oli 17 vuoden ikäinen voittaessaan ensimmäisen Openinsa vuonna 1868. Useimmin turnauksessa on pelannut Gary Player, 46 kertaa.
Constantin Runo Georg von Schoultz

Constantin (Konstantin) Runo Georg von Schoultz (19. tammikuuta 1866 Vladimir Venäjä – 27. kesäkuuta 1907 Helsinki) oli suomalainen insinööri ja valtiopäivämies.
Von Schoultzin vanhemmat olivat rautatieinsinsinööri, kollegineuvos Karl Fredrik Sebastian von Schoultz ja Marie Henriette Florence von Schoultz ja puoliso vuodesta 1896 Ingrid Elisabet Idestam. Von Schoultz tuli ylioppilaaksi Helsingissä 1887 ja opiskeli vuoriteknistä ja metallurgian alaa Helsingissä ja Tukholmassa. Hän toimi insinöörinä kenttätykistön varikolla 1889–1906 ja työskenteli myös useissa rauta- ja terästehtaissa Venäjällä. Suomen teollisuudenharjoittajien keskinäisen palovakuutusyhtiön matkatarkastaja hän oli vuodesta 1902.
Von Schoultz oli aatelissäädyssä edustaja valtiopäivillä  1904–1905 ja 1905–1906.
Constantin Siegwart-Müller

Constantin Siegwart-Müller
Constantin Siegwart-Müller (10. lokakuuta 1801 Lodrino – 13. tammikuuta 1869 Altdorf) oli sveitsiläinen poliitikko, joka oli vuosina 1845–1847 toimineen kapinallisen Sonderbundin johtaja.
Siegwart-Müller oli alkujaan Urin kantonista kotoisin ollut lakimies. Hän asui vuodesta 1832 Luzernissa, jossa hänestä kaksi vuotta myöhemmin tuli valtiosihteeri. Vuonna 1839 hän siirtyi radikaalipuolueesta ultramontanisteihin, ja menetti samalla asemansa liberaalin kantonihallituksen palveluksessa. Konservatiivisen suuntauksen kasvattaessa suosiotaan Siegwart-Müller valittiin vuonna 1841 kantonin neuvostoon ja kolme vuotta myöhemmin hänestä tuli kantonin hallituksen puheenjohtaja (Schultheiss) ja samanaikaisesti paikallisten maapäivien puhemies. Hän kannatti kirkollis-konservatiisten piirien tavoitteita, ja johti seitsemän katolisen kantonin joulukuussa 1845 perustaman Sonderbund-puolustusliiton järjestämistä. Hänestä tuli myös Sonderbundin sotaneuvoston puheenjohtaja. Kun liitto hävisi marraskuussa 1847 käydyn sisällissodan, Siegwart-Müller joutui pakenemaan maasta. Hän pääsi palaamaan vuonna 1857.